Գիտեմ, շատ հոգու մեղք բան էր այդ թամահությունս` առանց քրտինք թափելու այդչափ ոսկուն տիրանալը. գիտեմ, որ չերքեզների միտքը վատ էր ու նրանց անելուն չարագործություն էր. այն էլ գիտեմ, որ բերդը մտնելովս ես շատ մեծ մեղք էի անում, այնպիսի մեղք, որ աշխարհիս վրա մի մարդ չէր գտնվի, որ ասեր թե «էվալլա՛», որովհետև արածս փատլեցություն53 էր, Աստծու ու թագավորի օրենքին հակառակ բան. բայց ես մեղայի չեկա, չփոշմանեցի: